Hnedé nádoby na zber biologicky rozložiteľného odpadu z domácností. Rozvezené do každej domácnosti.
Obec Čachtice bola úspešná v projekte na zabezpečenie zberu biologicky rozložiteľného odpadu z domácností (ďalej BRO). V rámci projektu sme obdržali 240 l hnedé nádoby. Sú určené do každej domácnosti na podporu zvýšenia zberaného množstva BRO. Obec zabezpečí rozvoz týchto nádob do každej domácnosti po jednotlivých uliciach. Rozhlasom deň vopred  oznámi, ktorá ulica bude v daný deň rozvezená. V prípade, že nezastihneme niekoho doma , 120 l nádoba bude umiestnená pred vchodovú bránu spolu s letákom o jej  využití. Tieto nádoby sú určené na vývoz biologického materiálu, ktorý nie je potrebné drviť, t.z. žiadne narezané konáre a pod.  Vývoz naplnených nádob bude zabezpečený v pravidelných 14 dňových intervaloch, spôsobom, že nádobu v čase zberu vyložíte pred svoj dom. Poprosíme vás nevykladajte poloprázdnu nádobu. Buď ju vôbec nevyložte alebo snažte sa ju naplniť, aby sme nenakladali prázdne nádoby. Termín prvého vývozu BRO z domácností bude oznámený obecnými oznamovacími prostriedkami (rozhlasom, káblovou televíziou, facebokom) po rozvoze všetkých nádob. Je na zvážení občanov na čo danú  nádobu využijú.  Nie je striktne nariadené, že do nej musia dávať len biologický odpad. Tí ktorí takýto odpad nemajú ju môžu využiť na triedenie iného druhu odpadu v rámci svojej domácnosti, alebo ju použijú  pre svoju potrebu (Nie na komunálny odpad!)
 Do nádoby  patrí: jemné časti bioodpadu ako tráva, lístie, piliny, jemné vetvičky z okrasných rastlín, slama, seno, popol z dreva, podrvené orezy  kríkov a stromov,  odpad rastlinného pôvodu, ovocie a zelenina a ich časti, zbytky kávy a čaju, rezané kvety a izbové kvety bez obalu ale vrátane zeminy.
[bookmark: _GoBack]Do nádoby  v žiadnom prípade nepatrí: odpad zabalený v plastovom obale, kuchynský odpad ako je  chleba, rohlíky, mäso, kosti, varené jedlá, tekuté potraviny   ( polievky, nápoje). mliečne výrobky, narezané konáre stromov, koreňov a dreva, ktoré treba drviť, plienky, exkrementy  zvierat a uhynuté zvieratá,  nerozložiteľný odpad.



